Gedagte vir die dag: 'n Gebed oor werk | Maroela Media
"O God, wanneer ek verveeld is, voel ek so onproduktief. Selfs al voel dit soms of my werk my oorweldig, dank ek U daarvoor. Ek weet dit is deel van u plan vir my lewe, en ek weet dat dit vir U belangrik is. Wanneer ek pligsgetrou werk, ervaar ek sin en vreugde wat ek weer aan ander kan oordra.
Gee dat ek altyd sal onthou dat my werk die eienskappe van u werk moet weerspieël, soos uitnemendheid, besorgdheid oor ander se welstand, doelgerigtheid, innemendheid en diensbaarheid. Help my om te onthou dat ek eintlik vir U werk. Dan kan ek minder op die taak self fokus en meer fokus op wat my motiewe behoort te wees – om mense te help om U te leer ken.
Die opgewondenheid en belangstelling wat uit hierdie perspektief vloei, spruit nie hoofsaaklik uit my werk self nie, maar uit die Een vir wie ek werk. Terwyl ek dan my werk doen, help my om 'n geloofwaardige getuie te wees vir dié om my. Mag ek my werk sien as 'n geleentheid om U en ander te dien."
Here U is getrou aan U beloftes en U laat ons nooit vergeet van U waarheid nie. Om in U diens te staan is Heilig en daarom vra ek dat U my in die krag van die Heilige Gees sal help om so vir U te werk.